b'\n_START_ARTICLE_\nMarea Duces\xc4\x83 Maria Mihailovna a Rusiei\n_START_SECTION_\nBiografie\n_START_PARAGRAPH_\nMarea Duces\xc4\x83 Maria Mihailovna a fost primul copil al  Marelui Duce Mihail Pavlovici al Rusiei \xc8\x99i a so\xc8\x9biei sale, Charlotte de W\xc3\xbcrttemberg. Tat\xc4\x83l ei era fiul cel mic al \xc8\x9aarului Pavel I al Rusiei \xc8\x99i a celei de-a doua so\xc8\x9bii Sophie Dorothea de W\xc3\xbcrttemberg. \xc3\x8en momentul na\xc8\x99terii sale, pe tronul Rusiei domnea fratele mai mare al tat\xc4\x83lui ei, Alexandru I al Rusiei. La sf\xc3\xa2r\xc8\x99itului acelui an \xc3\xaens\xc4\x83 Alexandru a murit \xc8\x99i a fost urmat de fratele mai mic, Nicolae I al Rusiei. Maria Mihailovna a avut patru surori._NEWLINE_Educa\xc8\x9bia Marii Ducese Maria Mihailovna a beneficiat de toat\xc4\x83 aten\xc8\x9bia mamei sale. Marele Duce a avut nici un fiu, \xc3\xaens\xc4\x83 \xc8\x99i-a dus fiicele s\xc4\x83 participe la parade \xc8\x99i exerci\xc8\x9bii militare, spun\xc3\xa2nd c\xc4\x83 fiecare dintre fiicele sale ar putea comanda un regiment de cavalerie. El le-a \xc3\xaenv\xc4\x83\xc8\x9bat arta r\xc4\x83zboiului de cavalerie \xc8\x99i infanterie._NEWLINE_Cu o s\xc4\x83n\xc4\x83tate mai fragil\xc4\x83 dec\xc3\xa2t a surorilor ei, \xc3\xaen ajunul v\xc3\xa2rstei de dou\xc4\x83zeci de ani, Marea Duces\xc4\x83 Maria Mihailovna a ar\xc4\x83tat primele semne ale bolii de care suferea. Nimeni din anturajul ei \xc3\xaens\xc4\x83 nu a descifrat aceste semne. \xc3\x8en 1845, sora ei mai mic\xc4\x83, Elisabeta, a murit la doar 18 ani, \xc3\xaencerc\xc3\xa2nd s\xc4\x83 de na\xc8\x99tere primului ei copil. Anul urm\xc4\x83tor, \xc3\xaen timp ce era la Viena, Marea Duces\xc4\x83 Maria Mihailovna a decedat \xc3\xaen bra\xc8\x9bele tat\xc4\x83lui ei de o tuberculoz\xc4\x83 galopant\xc4\x83. A fost \xc3\xaenmorm\xc3\xa2ntat\xc4\x83 \xc3\xaen Catedrala Petru \xc8\x99i Pavel din Sankt Petersburg._NEWLINE_\xc3\x8en memoria ei \xc8\x99i Elisabetei, Marea Duces\xc4\x83 Elena Pavlovna a organizat ad\xc4\x83posturile "Elisabeta \xc8\x99i Maria" din Sankt Petersburg \xc8\x99i Pavlovsk.'